दिल्ली में एक किलो दाल 103 से 128 रुपए पर पहुंची; 8 सामानों की लिस्ट
Gas Cylinder Prices And Flour Costs Have Increased, Causing Inflation In India. Updates On Latest Price Hikes. बढ़ती महंगाई से हर किसी का बुरा हाल है। बीते एक साल में घरेलू गैस सिलेंडर के दामों में 150 रुपए का इजाफा हुआ है। इसके बाद इसकी कीमत 1100 रुपए के पार निकल गई।
आज मार्च महीने के रिटेल महंगाई के आंकड़े जारी किए गए। मार्च में महंगाई घटकर 5.66% पर आ गई है। वहीं बीते एक साल यानी 10 अप्रैल 2022 से 10 अप्रैल 2023 के दौरान घरेलू गैस सिलेंडर के दाम में 150 रुपए का इजाफा हुआ है। इसकी कीमत 1100 रुपए के पार निकल गई है।
इसके अलावा दिल्ली में तुअर दाल 103 रुपए से बढ़कर 128 रुपए किलो पर पहुंच गई है। वहीं मुंबई में भाव 110 रुपए से 139 रुपए पर पहुंच गए हैं। इसी तरह हर घर में रोजाना उपयोग होने वाले सामान जैसे दूध, दाल और चावल जैसी चीजों के दाम भी बढ़े हैं। हालांकि पेट्रोल-डीजल और सोयाबीन के तेल की बात करें तो बीते एक साल इसकी कीमतें कम हुई हैं। 
यहां हम आपको बता रहे हैं कि डेली यूज की चीजों के दाम बीते एक साल में कितने घटे या बढ़े हैं...
बीते एक साल में पेट्रोल-डीजल के दाम हुए कम 
बीते एक साल यानी 10 अप्रैल 2022 से 10 अप्रैल 2023 के दौरान पेट्रोल-डीजल के दाम कम हुए हैं। 10 अप्रैल 2022 को दिल्ली में पेट्रोल 105 रुपए लीटर बिक रहा था, जो अब 96.72 रुपए पर है। वहीं डीजल 96.67 रुपए पर था, जो अब 89.62 रुपए लीटर बिक रहा है।
महंगाई बढ़ने के कारण क्या हैं?
महंगाई के बढ़ने का सीधा-सीधा मतलब आपके कमाए पैसों का मूल्य कम होना है। उदाहरण के लिए, यदि महंगाई दर 7% है, तो आपके कमाए 100 रुपए का मूल्य 93 रुपए होगा। ऐसे कई फैक्टर हैं जो किसी इकोनॉमी में कीमतों या महंगाई को बढ़ा सकते हैं। आमतौर पर महंगाई प्रोडक्शन कॉस्ट बढ़ने, प्रोडक्ट और सर्विसेस की डिमांड में तेजी या सप्लाई में कमी के कारण होती है। महंगाई बढ़ने के 6 बड़े कारण होते हैं:
